Prima facultate din România unde poţi să plăteşti cu criptomonede. Ce monedă virtuală este acceptată.
Universitatea "Lucian Blaga" din Sibiu va adăuga opțiunea plății cu monedă virtuală. Studenții spun că este important ca universitățile să țină pasul cu tehnologia. Ștefania preferă plata tradițională. Crede că este mai sigură.
Universitatea "Lucian Blaga" din Sibiu este prima universitate din România care va permite plata taxelor cu o monedă virtuală, începând din iulie. Mai exact, cu moneda dezvoltată de Elrond."Dacă lucrurile merg bine vrem să ne extindem atât la alte taxe, pentru că, deocamdată, doar taxa de admitere se va putea plăti", a declarat Adrian Pascu, prodecan ULB Sibiu.Daria, studentă a Universității Lucian Blaga din Sibiu, este convinsă că va apela la această metodă de plată: "Faptul că ULBS a inițiat acest parteneriat cu Erlond ne arată faptul că este aproape de noi. Că este o universitate atentă la nevoile noastre și are o dorință de a progresa în același ritm accentuat cu tehnologia".Pe de altă parte, Ștefania, o altă studentă a universității din Sibiu, nu are atât de multă încredere. Își câștigă singură banii și, din acest motiv, ar opta pentru plata cash: "Aș prefera metoda tradițională. Este mult mai practică, este mult mai utilizată, știm despre ce e vorba".